open-index/open-wikipedia-markdown huggingface dataset:
தேசிய நெடுஞ்சாலை 81 (இந்தியா)

**தேசிய நெடுஞ்சாலை 81**, (*National Highway 81 (India)*) பொதுவாக தே. நெ. 81 எனக் குறிப்பிடப்படுகிறது. இது தென்னிந்தியாவில் உள்ள கோயம்புத்தூர் நகரத்தைக் கடலூர் மாவட்டம் சிதம்பரத்துடன் இணைக்கும் தேசிய நெடுஞ்சாலை ஆகும். இந்த நெடுஞ்சாலை முன்னர் தேசிய நெடுஞ்சாலைகள் 67 மற்றும் 227-ன் (பழைய எண்கள்) ஒரு பகுதியாக இருந்தது. ஆனால்  மார்ச் 2010 அன்று அரசு அறிவிப்பின் மூலம் இந்தியாவின் தேசிய நெடுஞ்சாலை எண்களை மாற்றியமைத்ததைத் தொடர்ந்து தேசிய நெடுஞ்சாலை 81ஆக மாற்றப்பட்டது. இந்த தேசிய நெடுஞ்சாலை  நீளமானது. இந்த தேசிய நெடுஞ்சாலை முழுக்க முழுக்க இந்திய மாநிலமான தமிழ்நாட்டில் காங்கேயம்,கரூர் வழியாக செல்கிறது.

## வழித்தடம்

## சந்திப்புகள்

:  கோயம்புத்தூர் அருகில் முனையம்
:  அவிநாசிபாளையம் அருகில் 
:  வெள்ளக்கோயில் அருகில் 
:  கரூர் அருகில் 
:  குளித்தலை அருகில் 
:  திருச்சிராப்பள்ளி அருகில் 
:  கீழப்பழூர் அருகில் 
:  கங்கைகொண்டசோழபுரம் அருகில் 
:  சிதம்பரம் அருகில் முனையம்

## விரிவாக்கம்

பின்வரும் கட்டங்களாக தே.நெ 81 விரிவாக்கம் செய்யப்படுகின்றது. 

* முதல் 50கி.மீ நீளம் மட்டும் நான்கு வழிச்சாலையாகவும், மீதமுள்ள நீளம் இருவழிச்சாலையாகவும் மேம்படுத்தப்படுகின்றது.

* 02 சனவரி 2024 அன்று பிரதமர் நரேந்திர மோதி, தேசிய நெடுஞ்சாலை 81ன் பகுதியான, 39கி.மீ நீளமுள்ள திருச்சி - கள்ளகம் மற்றும் 60 கி.மீ நீளமுள்ள மீன்சுருட்டி - சிதம்பரம் சாலை மேம்பாடு வசதிகளை நாட்டிற்கு அர்பணித்தார்.

* 11 மார்ச் 2026 அன்று பிரதமர் நரேந்திர மோதி, தேசிய நெடுஞ்சாலை 81ன் பகுதியான கங்கைகொண்ட சோழபுரத்தின் அருகே பசுமை வழி சுற்றுச்சாலை அமைக்க அடிக்கல் நாட்டினார்.

## மேலும் பார்க்கவும்

* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்
* NH 81 on OpenStreetMap

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
சேவியர் பார்கான்சு

**சேவியர் பார்கான்சு சௌரேகுய்**  (*Xavier Barcons Jáuregui*)  எசுப்பானிய நாட்டைச் சேர்ந்த ஓர் இயற்பியலாளர் மற்றும் வானியலாளர் ஆவார். 2017 ஆம் ஆண்டு செப்டம்பர் மாதம் முதல் தேதி முதல் இவர் ஐரோப்பிய தெற்கு வான் ஆய்வகத்தின் தலைமை இயக்குநராக நியமிக்கப்பட்டார். 
பார்கான்சை கௌரவிக்கும் விதமாக 327943 என்று எண்ணிடப்பட்ட குறுங்கோளுக்கு சேவியர் பார்கான்சு என்று பெயரிடப்பட்டது. 
## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:எசுப்பானிய அறிவியலாளர்கள்
பகுப்பு:எசுப்பானிய இயற்பியலாளர்கள்
பகுப்பு:எசுப்பானிய வானியலாளர்கள்
கைகையவன்சி இராச்சியம்

**கைகையவன்சி இராச்சியம்** (*Kingdom of Haihaiyavansi*) என்பது கிழக்கு இந்தியாவில் உள்ள மகாநதியின் மேல் பகுதியில் இருந்த ஒரு பேரரசு ஆகும். இது இன்றைய சத்தீசுகர் மாநிலத்தையும், மேற்கு-மத்திய ஒடிசாவின் மத்திய பகுதியை உள்ளடக்கியிருந்தது. பொ.ச.12 முதல் 18-ஆம் நூற்றாண்டு வரை கைகையவன்சிகளால் இந்த இராச்சியம் ஆளப்பட்டது. இவர்கள் திரிபுரியின் காலச்சூரிகளின் ஒரு கிளையினராக இருந்தனர். மேலும் பல ஆண்டுகளாக தாய் வம்சத்தின் அடிமைகளாக ஆட்சி செய்தனர்.

## இராச்சியம்
மேல் நருமதை பள்ளத்தாக்கில் மையமாக இருந்த பத்தாம் நூற்றாண்டு காலச்சூரி அல்லது சேதி நாட்டின் கிழக்கு மாகாணமாக இந்த இராச்சியம் உருவானது. நவீன ஜபல்பூருக்கு அருகிலுள்ள தேவாரை (திரிபுரி) தலைநகராகக் கொண்டு காலச்சூரிகள் ஆட்சி செய்தனர்.  பதினொன்றாம் நூற்றாண்டில் இரத்தினபுரி கிளை, மேல் மகாநதிப் படுகையில் குடியேறியது. பன்னிரண்டாம் நூற்றாண்டில் அது சுதந்திர அரசானது. ஆறு நூற்றாண்டுகளுக்கும் மேலாக மகாநதியின் மேல் பகுதி இரத்தினபுரி காலச்சூரிகளின் வம்சாவளியைச் சேர்ந்த கைகையவன்சி மன்னர்களின் கட்டுப்பாட்டின் கீழ் இருந்தது. இந்த இராச்சியம் வடக்கு மற்றும் தென்னிந்தியாவிற்கு இடையேயான முக்கிய பாதைகளுக்கு கிழக்கே அமைந்திருந்தது. மேலும் 13-16 ஆம் நூற்றாண்டுகளில் முஸ்லிம் படையெடுப்புகளில் இருந்து தன்னைத் தடுத்துக் கொண்டது. பதினான்காம் நூற்றாண்டின் பிற்பகுதியில் ஒரு வம்சப் பிளவு இராச்சியத்தை வடக்கு, இரதன்பூரில் உள்ள பழைய கிளைக்கும் தெற்கே இராய்ப்பூரில் உள்ள இளைய கிளைக்கும் இடையில் பிரித்தது.

18-ஆம் நூற்றாண்டின் மராத்தியப் படையெடுப்புகளுடன் இராச்சியம் முடிவுக்கு வந்தது. போன்சலே குலத்தைச் சேர்ந்த மராட்டியர்கள் 18-ஆம் நூற்றாண்டின் தொடக்கத்தில் பெராரில் தங்களை நிலைநிறுத்திக் கொண்டனர். மேலும் 1743-இல் அண்டை நாடான கோண்டு இராச்சியமான தியோகரைக் கைப்பற்றினர். போன்சலேயர்கள் நாக்பூரைத் தங்கள் தலைநகராகக் கொண்டு, கிழக்கை கைகையவன்சி இராச்சியமாக விரிவுபடுத்தினர். மேலும் கிழக்கே வங்காளம் மற்றும் ஒடிசாவிற்குள் தாக்குதல் நடத்துவதற்கு ஒரு தளமாகப் பயன்படுத்தினார்கள். இராய்கர் 1741-இல் போன்சலேக்களிடம் வீழ்ந்தது. மேலும் 1744 வாக்கில் மராத்திய அரசின் மீதான கட்டுப்பாடு உறுதியாக நிறுவப்பட்டது.

## இதனையும் பார்க்கவும்

* ஹேஹேய நாடு

## சான்றுகள்

* 
*
* 
பகுப்பு:இந்தியப் பேரரசுகள்
பகுப்பு:மத்தியப் பிரதேச வரலாறு
பகுப்பு:இந்திய அரச மரபுகள்
அலெக்சாண்டர் கோசிபா

**அலெக்சாண்டர் கோசிபா** (*Aleksander Kosiba*) போலந்து நாட்டைச் சேர்ந்த ஒரு புவியியல் வல்லுநர் ஆவார். அந்நாட்டின் கோர்லைசு மாகாணத்திலுள்ள இலிபசா கிராமத்தில் 1901 ஆம் ஆண்டு சனவரி மாதம் 18 ஆம் தேதியன்று  இவர் பிறந்தார். புவி இயற்பியலாளர், பனியாற்றியியல் அறிஞர், காலநிலை வல்லுநர் என பன்முகங்களுடன் கோசிபா இயங்கினார். 
 
இலிவிவ் பல்கலைக்கழகம் என்றழைக்கப்படும் இயான் காசிமியர்சு பல்கலைக்கழகத்தில் கோசிபா  இளங்கலை மூன்றாம் நிலை படிப்புகளை முடித்தார்.

நார்வே நாட்டின் புவியியல் சங்கத்தில் கோசிபா ஒரு கெளரவ உறுப்பினராக இருந்தார். 1934 ஆம் ஆண்டில்  டென்மார்க்கு நாட்டின் கிரீன்லாந்து பயணக்குழுவில் கோசிபா ஈடுபட்டார். அங்கு இவர் மே முதல் செப்டம்பர் வரை என ஐந்து மாதங்கள் பணிபுரிந்தார்.  1978 ஆம் ஆண்டில் கோசிபா தனது கடைசி அறிவியல் படைப்பான பனி, பனிப்பாறைகள் - பனிப்படலங்கள் என்ற நூலை வெளியிட்டார்.

போலந்து நாட்டின் விராத்சாஃப் நகரத்தில் 1981 ஆம் ஆண்டு செப்டம்பர் மாதம் 18 ஆம் தேதியன்று கோசிபா காலமானார்.
## மேற்கோள்கள்

பகுப்பு:1901 பிறப்புகள்
பகுப்பு:1981 இறப்புகள்
பகுப்பு:புவி அறிவியலாளர்கள்
பகுப்பு:போலந்து அறிவியலாளர்கள்
தேசிய நெடுஞ்சாலை 136 (இந்தியா)

**தேசிய நெடுஞ்சாலை 136** (*National Highway 136 (India)*), பொதுவாக தே. நெ. **136** எனக் குறிப்பிடப்படுகிறது. இது  தமிழ்நாட்டில் செல்லும் இந்தியாவின் தேசிய நெடுஞ்சாலையாகும். இது இந்திய அரசின் சாலைப் போக்குவரத்து மற்றும் நெடுஞ்சாலை அமைச்சகத்தின் கீழ் வருகிறது. இந்த தேசிய நெடுஞ்சாலை 36-ன் இரண்டாம் பாதையாகும். தே. நெ. 136 இந்தியாவின் தமிழ்நாடு மாநிலத்தைக் கடந்து செல்கிறது.

மாநில நெடுஞ்சாலை 157ஆனது தேசிய நெடுஞ்சாலை 136 ஆக தரம் உயர்த்தப்பட்டது.

## வழித்தடம்
தஞ்சாவூர், திருவையாறு,திருமானூர், அரியலூர்,  குன்னம், பேரளி, பெரம்பலூர் புறவழி,எசனை ஊராட்சி,வேப்பந்தட்டை, கிருஷ்ணாபுரம், வீரகனூர், தெடாவூர், நடுவாலூர், ஆத்தூர் புறவழிச்சாலை.

## சந்திப்புகள்

:  தஞ்சாவூர் அருகில் முனையம்
:  கீழப்பழூர்
:  பெரம்பலூர்
:  ஆத்தூர் அருகில் முனையம்

## விரிவாக்கம்
* தேசிய நெடுஞ்சாலை 136ன் பகுதியான திருவையாறு நகரத்தில் 6 கி.மீ நீளமுள்ள நான்கு வழிச் சுற்றுச்சாலை ரூ.191.30 கோடியில் கட்டப்படுகின்றது.

## மேலும் பார்க்கவும்

* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 136

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 532 (இந்தியா)

**தேசிய நெடுஞ்சாலை 532** (*National Highway 532 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது தமிழகத்தின் கடலூரையும் சின்னசேலத்தையும் இணைக்கிறது. இந்த நெடுஞ்சாலை 124 கி. மீ. நீளமுடையது.

## வழித்தடம்
விருதாச்சலம், நெய்வேலி, வடலூர், வேப்பூர்

## மேலும் காண்க
* இந்திய தேசிய நெடுஞ்சாலை ஆணையம்
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
தேசிய நெடுஞ்சாலை 79 (இந்தியா)

**தேசிய நெடுஞ்சாலை 79** (NH 79) என்பது இந்தியாவின் முழுக்க முழுக்க தமிழ்நாடு மாநிலத்தில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை இந்தியாவின் தமிழ்நாடு மாநிலத்தில் உள்ள உளுந்தூர்பேட்டை மற்றும் சேலத்திற்கு இடையே மொத்தம்  தூரமுடையதாக உள்ளது. இது சேலத்தில் தே. நெ. 44 மற்றும் தே. நெ. 544ஐ  இணைக்கிறது. தே. நெ. 79 உளுந்தூர்பேட்டையில் தே. நெ. 68 மற்றும் மா. நெ. 69 மற்றும் கள்ளக்குறிச்சியில் மா. நெ. 6ஐயும் இணைக்கிறது. இது *ரிலையன்ஸ் உட்கட்டமைப்பு* மற்றும் மைடாஸ் நிறுவனத்தால் கட்டமைத்து நிர்வகித்து பரிமாறுதல் அடிப்படையில் இரண்டு கட்டங்களாக இரட்டைப் பாதை சாலையாக மேம்படுத்தப்பட்டது.

## போக்குவரத்து
தே. நெ. 79 கோயம்புத்தூர் மற்றும் கொச்சி ஆகிய இரு முக்கிய நகரங்களிலிருந்து பயணிக்கும் வாகனங்களுக்கான முக்கியமான இணைப்புச் சாலையாகும். தே. நெ. 79 சேலத்தை நேரடியாகச் சென்னையுடன் இணைக்கிறது. மேலும் கோயம்புத்தூர், ஈரோடு, திருப்பூர் மற்றும் இந்தப் பகுதிகளைச் சுற்றியுள்ள நகரங்களுக்கும் சேவையினை வழங்குகிறது.

## வழித்தடம்
உளுந்தூர்பேட்டை - எலவனாசூர் கோட்டை - தியாகதுர்கம் - கள்ளக்குறிச்சி - சின்னசேலம், தலைவாசல் - காட்டுக்கோட்டை - ஆத்தூர் - பெத்தநாயக்கன்பாளையம் - வாழப்பாடி - சேலம்.

## சந்திப்புகள்

:  சேலம் அருகில் முனையம்
:  சேலம் அருகில் 
:  ஆத்தூர் அருகில்
:  சின்னசேலம் அருகில்
:  உளுந்தூர்பேட்டை அருகில் முனையம்

## படங்கள்

படிமம்:A national highway.JPG|தமிழ்நாட்டின் விழுப்புரம் மாவட்டத்தில் கள்ளக்குறிச்சி அருகில் தே. நெ. 79 .
படிமம்:A Chinna Salem-Kallakurichi national highway.JPG|தமிழ்நாடு, விழுப்புரம் மாவட்டம், கள்ளக்குறிச்சி அருகில் தே. நெ. 79


## மேலும் பார்க்கவும்

* இந்திய தேசிய நெடுஞ்சாலை ஆணையம்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 79

பகுப்பு:இந்திய தேசிய நெடுஞ்சாலைகள்
சிதாமா பிரதேசம்

**சிதாமா பிரதேசம்** (**Sidama Region**) கிழக்கு ஆப்பிரிக்காவில் எத்தியோப்பியா நாட்டில் அமைந்த 11 பிரதேசங்களில் ஒன்றாகும்.  இதன் தலைநகரம் அவாஸ்சா நகரம் ஆகும். தெற்குப் பிரதேசத்தின் சில பகுதிகளைக் கொண்டு 18 சூன் 2020 அன்று இப்புதிய சிதாமா பிரதேசம் நிறுவப்பட்டது. சிதாமா இன மக்களின் பெயரால், இப்பிரதேசத்திற்கு சிதாமா பிரதேசம் எனப்பெயராயிற்று. 2017-ஆம் ஆண்டில் சிதாமா பிரதேசத்தின் மக்கள் தொகை ஏறத்தாழ 3.2 மில்லியன் ஆக உள்ளனர். இப்பிரதேசத்தில் சிதாமா மொழி,  குஷிதிக் மொழிகள் பேசப்படுகிறது.

## அமைவிடம்
சிதாமா பிரதேசத்தின் மேற்கில் தெற்குப் பிரதேசம், பிற திசைகளில் ஒரோமியா பிரதேசம் சூழ்ந்துள்ளது.

## புவியியல்
சிதாமா பிரதேசம் அபயா ஏரிக்கு வடகிழக்கிலும் மற்றும் அவசா ஏரிக்கு தென்கிழக்கிலும் அமைந்துள்ளது. இதன் மேற்கில் பாயும் பைலேட் ஆறு, கிழக்கில் ஒரோமியா பிரதேசத்தை, சிதாமா பிரதேசத்தை பிரிக்கிறது. வடக்கில் பாயும் திக்கூர் நுவா ஆறு பாய்வதால், சிதாமா பிரதேசம் வளமாக உள்ளது. 

## மக்கள் தொகை பரம்பல்
2007-ஆம் மக்கள் தொகை கணக்கெடுப்பின் படி, 6,538.17 சதுர கிலோ மீட்டர் பரப்பளவும், 592,539 குடியிருப்புகளும் கொண்ட சிதாமா பிரதேசத்தின் மக்கள் தொகை  29,54,136. அதில் ஆண்கள்  14,91,248 மற்றும் பெண்கள் 1,462,888 உள்ளனர். மக்கள் தொகை அடர்த்தி 451.83 ஆக உள்ளது. 5.51% மக்கள் நகர்புறங்களில் வாழ்கின்றனர். 

சிதாமா பிரதேசத்தில் சிதாமா இன மக்கள்  93.01%, ஒரோமொ மக்கள் 2.53% மற்றும் அம்மாரா மக்கள்  1.91%, பிற இன மக்கள்  2.55%  வாழ்கின்றனர். சிதாமா மொழி 94.23%, அம்மாரா மொழி 2.14% மற்றும் ஒரோமோ மொழி 2.07% மக்களும் பேசுகின்றனர்.

சிதாமா பிரதேசத்தில் சீர்திருத்த கிறித்தவர்கள் 84.38%, பழமைவாத கிறித்துவர்கள் 3.35%, கத்தோலிக்க கிறித்தவர்கள் 3.01%, இசுலாமியர்கள் 4.62% மற்றும் தொல்குடி சமயத்தினர் 2.27% ஆக உள்ளனர்.

## மாவட்டங்கள்
* அலெதா சுக்கோ மாவட்டம் 
* அலெதா வென்டொ மாவட்டம் 
*அர்பெகொனா மாவட்டம் 
* அரோரெசா 
* அவாஸ்சா ஜுரியா 
* பென்சா  
* பொனா ஜுரியா  
* போரிச்சா 
* புர்சா 
* ஷெரெ 
* தலே
* தாரா  
*கோர்ச்சே  
*அவாஸ்சா 
* ஹுலா 
* லோகோ அபயா 
* மால்கா  
* செபெதினோ 
* வென்சோ 
* வென்தோ கெனெட் 

## பொருளாதாரம்
சிதாமா பிரதேசத்தின் முதன்மைப் பொருளாதாரம் வேளாண்மை பயிர்கள் ஆகும். இப்பிரதேசத்தில் காபித் தோட்டங்கள் அதிகம் உள்ளது. உலகின் சிறந்த காபிக் கொட்டைகள் இப்பிரதேசத்திலிருந்து ஏற்றுமதியாகிறது. 

## எத்தியோப்பியாவின் பிரதேசங்கள்
*திக்ரே பிரதேசம்
* அபார் பிரதேசம்
* அம்மாரா பிரதேசம்
* சோமாலிப் பிரதேசம்
* ஒரோமியா பிரதேசம்
* தெற்குப் பிரதேசம்
* தென்மேற்குப் பிரதேசம்
*கம்பேலா பிரதேசம்
*பெனிசாங்குல்-குமுஸ் பிரதேசம்
*அராரி பிரதேசம்
## எத்தியோப்பிய நகரங்கள்
* அடிஸ் அபாபா
* மெக்கல்லே
* பகிர் தர்
* திரே தாவா

## இதனையும் காண்க
* திக்ரே மாகாணம்
* திக்ரே மக்கள் விடுதலை முன்னணி
* தக்கீசு ஆறு
* அக்சும் பேரரசு
* எத்தியோப்பிய உள்நாட்டுப் போர் - (1974 - 1980)
* எத்தியோப்பியா உள்நாட்டுப் போர் (2020-தற்போது வரை)

## மேற்கோள்கள்

## வெளி இணைப்புகள்
* Sidama Regional Communication Bureau

பகுப்பு:எத்தியோப்பியா
எத்தியோப்பியாவின் புவியியல்
பகுப்பு:எத்தியோப்பியா பிரதேசங்கள்
தேசிய நெடுஞ்சாலை 136ஆ (இந்தியா)

**தேசிய நெடுஞ்சாலை 136ஆ** (*National Highway 136B (India)*) என்பது இந்தியாவில் தமிழ்நாட்டில் உள்ள ஒரு தேசிய நெடுஞ்சாலையாகும். பொதுவாக இது தே. நெ. 136ஆ எனக் குறிப்பிடப்படும் இது தேசிய நெடுஞ்சாலை 36-ன் இரண்டாம் பாதையாகும்.

## வழித்தடம்
தே. நெ. 136ஆ தமிழ்நாட்டின் தஞ்சாவூர் மாவட்டத்தின் கும்பகோணத்தைக் மயிலாடுதுறை மாவட்டத்தின் சீர்காழியையும் இணைக்கிறது.

## சந்திப்புகள்
:  கும்பகோணம் அருகில் முனையம்
:  சீர்காழி அருகே முனையம்

## மேலும் பார்க்கவும்
* இந்திய தேசிய நெடுஞ்சாலை ஆணையம்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 136ஆ

பகுப்பு:இந்திய தேசிய நெடுஞ்சாலைகள்
வரதா ஆறு

[thumb| [பனவாசி|பனவாசியில் வரதா ஆறு]]
**வரதா ஆறு** (*Varada*)(வெரதா **நதி**) என்பது இந்தியாவின் மத்திய கர்நாடகாவில் உள்ள ஒரு ஆறு ஆகும். இது துங்கபத்ரா நதியின் துணை நதியாகும்.

## நிலவியல்
வரதா ஆறு கர்நாடகாவின் சாகராவில் உள்ள வர்தமூலா அருகே உற்பத்தியாகிறது. இது மேற்குத் தொடர்ச்சி மலைகள் வழியாகப் பாய்ந்து கர்நாடகாவின் மத்திய மாவட்டங்களில் (ஆவேரி மற்றும் பெல்லாரி) நுழைகிறது. இந்த ஆறு கலகநாத்தில் துங்கபத்ரா நதியுடன் இணைகிறது.

இதன் போக்கில் கன்னட மக்களின் நல்வாழ்வுக்கு முக்கிய பங்காற்றுகிறது. கோடைக்காலத்தில் பாசனம் மற்றும் வீட்டுத் தண்ணீர் தேவைகளை நிறைவேற்றுகிறது. ஆற்றின் போக்கில் அணைகள் கட்டப்பட்டுள்ளன. இருப்பினும், இந்த ஆற்றில் பெரிய நீர்ப்பாசனத் திட்டங்கள் எதுவும் இல்லை.

## கலாச்சார முக்கியத்துவம்
இந்த ஆறு இந்தியர்களுக்குத் தெய்வீகத் தொடர்பு கொண்டது.

சிருங்கரிஷி ஒரு முறை கடும் தவம் செய்து, பிரம்மஹத்யதோஷம் செய்ததற்காக, பகவான் விஷ்ணுவிடம் மன்னிப்பு வேண்டிக் கொண்டிருந்தார். ஸ்ரீமன் நாராயணர் இவர் முன் தோன்றி ரிஷியின் தலையில் கங்கை நீரை ஊற்றினார். இந்த கங்கை நீரே இந்த ஆறாக உருவாக்கியது என நம்பப்படுகிறது.

## மேற்கோள்கள்

பகுப்பு:கர்நாடக ஆறுகள்
தேசிய நெடுஞ்சாலை 381 (இந்தியா)

**தேசிய நெடுஞ்சாலை 381** (*National Highway 381 (India)*), என்பது பொதுவாக தே. நெ. 381 எனக் குறிப்பிடப்படுகிறது. இது இந்தியாவின் தேசிய நெடுஞ்சாலையாகும் . இது தேசிய நெடுஞ்சாலை 81ன் துணைச் சாலை ஆகும். தே. நெ.381 இந்தியாவின் தமிழ்நாடு மாநிலத்தைக் கடந்து செல்கிறது.

## வழித்தடம்
இது அவிநாசிபாளையம் அருகே தே. நெ. 81-ல் தொடங்கி அவிநாசி அருகே தே. நெ. 544-ல் முடிவடைகிறது. இந்த நெடுஞ்சாலை திருப்பூர் நகரின் வழியாகச் செல்கிறது.

## சந்திப்புகள்

:  அவிநாசிபாளையம் அருகில் முனையம்
:  அவிநாசி அருகில் முனையம்

## விரிவாக்கம்
* 06 மார்ச் அன்று, பாரதப்பிரதமர் நரேந்திர மோதி தே.நெ 381ன் பிரிவின் திருப்பூர் மாவட்டத்தில் 32கி.மீ நீளத்திற்கு நான்கு வழிச்சாலையை நாட்டிற்கு அர்பணித்தார்.

## மேலும் பார்க்கவும்

* இந்திய தேசிய நெடுஞ்சாலை ஆணையம்
* தேசிய நெடுஞ்சாலை வளர்ச்சி திட்டம்
* தேசிய நெடுஞ்சாலை 81 (இந்தியா)
* தேசிய நெடுஞ்சாலை 36 (இந்தியா)

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 381

பகுப்பு:இந்திய தேசிய நெடுஞ்சாலைகள்
அராரி பிரதேசம்

**அராரி பிரதேசம்** (**Harari Region**) கிழக்கு ஆப்பிரிக்கா நாடானா எத்தியோப்பியாவின் வடகிழக்கில் அமைந்த மிகச்சிறிய பிரதேசம் ஆகும். இது எத்தியோப்பியான் 11 பிரதேசங்களில் ஒன்றாகும். இதன் தலைநகரம் அரார் நகரம் ஆகும். இப்பிரதேசத்தில் அராரி மொழி மற்றும் ஒரோமியோ மொழிகள் அதிகம் பேசப்படுகிறது.  ரோமியா பிரதேசத்தால் சூழ்ந்தது அராரி பிரதேசம்.

## அமைவிடம்
அராரி பிரதேசம், ரோமியா பிரதேசத்தின் கிழக்கு அரார்கே மண்டலத்தால் சூழ்ந்த சிறு பகுதியாகும்.
## மக்கள் தொகை பரம்பல்

2007-ஆம் ஆண்டின் மக்கள் தொகை கணக்கெடுப்பின்படி, 311.25   சதுர கிலோ மீட்டர் பரப்பளவும், 46,169  குடியிருப்புகளும் கொண்ட அராரி பிரதேசத்தின் மக்கள் தொகை 1,83,415 ஆகும். அதில் ஆண்கள் 92,316 மற்றும் பெண்கள்  91,099 ஆக உள்ளனர். 54.18% மக்கள் நகர்புறங்களில் வாழ்கின்றனர். மக்கள் தொகை அடர்த்தி ஒரு சதுர கிலோ மீட்டர் பரப்பில் 589.05 பேர் வீதம் வாழ்கின்றனர்.  இப்பிரதேசத்தில் ஒரோமோ மக்கள் 56.41%, அம்மாரா இன மக்கள்  22.77%, அராரி இன மக்கள் 8.65%, குராஜ் இன மக்கள் 4.34%, சோமாலி இன மக்கள் 3.87%, திக்ரே இன மக்கள் 1.53% மற்றும் அர்கோப்பா இன மக்கள் 1.26% வாழ்கின்றனர். இப்பிரதேசத்தில் ஒரோமோ மொழி 56.84%, அம்மாரா மொழி  27.53%, அராரி மொழி [7.33%, சோமாலி மொழி 3.70% மற்றும் குராஜ் மொழி 2.91% பேர் பேசுகின்றனர்.
### சமயம்

### நிர்வாகம்
 
அராரி பிரதேசம் 9 மாவட்டங்களையும், 19 நகரங்களையும், 17 ஊரகப் பகுதிகளையும் கொண்டுள்ளது.  கொண்டுள்ளது. 
*அமீர்-நூர் மாவட்டம் 
*அபாதிர் மாவட்டம் 
*செங்கோர் மாவட்டம் 
*ஜின் எலா மாவட்டம் 
*அபோக்கர் மாவட்டம் 
*அக்கீம் மாவட்டம் 
*சோபி மாவட்டம் 
*எரெர் மாவட்டம் 
*திரே- தெயாரா மாவட்டம் 
## எத்தியோப்பியாவின் பிரதேசங்கள்
*திக்ரே பிரதேசம்
* அபார் பிரதேசம்
* அம்மாரா பிரதேசம்
* சோமாலிப் பிரதேசம்
* ஒரோமியா பிரதேசம்
* தெற்குப் பிரதேசம்
* தென்மேற்குப் பிரதேசம்
*கம்பேலா பிரதேசம்
*பெனிசாங்குல்-குமுஸ் பிரதேசம்
*சிதாமா பிரதேசம்
## எத்தியோப்பிய நகரங்கள்
* அடிஸ் அபாபா
* மெக்கல்லே
* பகிர் தர்
* திரே தாவா

## இதனையும் காண்க
* திக்ரே மாகாணம்
* திக்ரே மக்கள் விடுதலை முன்னணி
* தக்கீசு ஆறு
* அக்சும் பேரரசு
* எத்தியோப்பிய உள்நாட்டுப் போர் - (1974 - 1980)
* எத்தியோப்பியா உள்நாட்டுப் போர் (2020-தற்போது வரை)
## மேற்கோள்கள்

## வெளி இணைப்புகள்
*Harar Network
*Regional maps of Ethiopia at UN-OCHA

பகுப்பு:எத்தியோப்பியா
பகுப்பு:எத்தியோப்பியாவின் புவியியல்
பகுப்பு:எத்தியோப்பியா பிரதேசங்கள்
திரே தாவா

**திரே தாவா** (**Dire Dawa**) (, கிழக்கு ஆப்பிரிக்கா நாடான எத்தியோப்பியாவின் ஒரோம்யா பிரதேப் பகுதியில் அமைந்த தன்னாட்சி கொண்ட நகர மாகாணம் ஆகும். 1993-ஆம் ஆண்டு வரை திரே தாவா நகரம் ஒரோம்யா பிரதேசத்தின் பகுதியாக இருந்தது.திரே தாவா நகரம் இரண்டு மாவட்டங்களாகப் பிரிக்கப்பட்டுள்ளது. 2004-ஆம் ஆண்டில் திரே தாவா நகரம் தன்னாட்சியுடன் கூடிய பட்டய நகரப் பகுதியாக மாறியது. 
 
திரே தாவா நகரம்  பாகையில் அமைந்துள்ளது. இது ஒரு தொழில் மற்றும் வணிக நகரம் ஆகும். இங்கு திரே தாவா வானூர்தி நிலையம் உள்ளது. இது எத்தியோப்பியாவின் 7-வது பெரிய நகரம் ஆகும். 1 சூலை 2015 அன்று இந்நகரத்தின் மக்கள் தொகை 
2,77,000 ஆகும்.

## வரலாறு
2004-ஆம் ஆண்டில் திரே தாவா நகரம் தன்னாட்சியுடன் கூடிய பட்டய நகரப் பகுதியாக மாறியது. 

## போக்குவரத்து
நாட்டின் தலைநகரமான அடிஸ் அபாபா-சீபூத்தீ இணைக்கும் இருப்புப் பாதை திரே தாவா நகரம் வழியாகச் செல்கிறது. திரே தாவா வானூர்தி நிலையம் உள்ளூர் வான் வழி பயணத்திற்கு உதவுகிறது.

## கல்வி
திரே தாவா பல்கலைக்கழகம் - 2006-இல் நிறுவப்பட்டது.
## மக்கள் தொகை பரம்பல்

## தட்ப வெப்பம்

## இதனையும் காண்க
*திக்ரே பிரதேசம்
* அபார் பிரதேசம்
* அம்மாரா பிரதேசம்
* சோமாலிப் பிரதேசம்
* ஒரோமியா பிரதேசம்
* தெற்குப் பிரதேசம்
* தென்மேற்குப் பிரதேசம்
*கம்பேலா பிரதேசம்
*பெனிசாங்குல்-குமுஸ் பிரதேசம்
*சிதாமா பிரதேசம்
* அடிஸ் அபாபா

## மேற்கோள்கள்

* Bekele, Shiferaw (1989). Aspects of the History of Dire Dawa (1902-1936)
* Imbert-Vier, S. (2011). Tracer des frontières à Djibouti: Des territoires et des hommes aux XIXe et XXe siècles; p.&nbsp;116
* Pankhurst, R. (2010). Who were the 'Young Ethiopians' (or Young Abyssinians): An historical inquiry.  Education Issue, Vol. 2, no.2, p: 129

## வெளி இணைப்புகள்

* 

பகுப்பு:எத்தியோப்பியா

பகுப்பு:எத்தியோப்பியா நகரங்கள்
சைலேரு ஆறு

**சைலேரு ஆறு** (*Sileru River*) என்பது சபரி ஆற்றின் கிளை நதியாகும். இது ஆந்திராவில் உருவாகிறது. இந்த ஆறு சபரியுடன் இணைவதற்கு முன்பு ஒடிசா வழியாகவும் பாய்கிறது. சபரி ஆறு கோதாவரி ஆற்றில் கலப்பதற்கு முன்னர் ஆந்திர மாநிலத்தின் எல்லையைக் கடந்து செல்கிறது. சைலேரு மேல் பகுதியில் மச்குந்த் என்று அழைக்கப்படுகிறது. 

## நீர் ஆற்றல் திறன்
சைலேரு ஆற்றில் நீர் மின்சார உற்பத்திக்கான பெரும் சாத்தியம் உள்ளது. இது மச்குந்த் (120 மெகாவாட்), பலிமேலா (510 மெகாவாட்), மேல் சிலேரு (240 மெகாவாட்), டோன்கராய் (25 மெகாவாட்) மற்றும் லோயர் சிலேரு ஹைட்ரோ (460 மெகாவாட்) மின் திட்டங்களை நிர்மாணிப்பதன் மூலம் கணிசமாகப் பயன்படுத்தப்படுகிறது. சித்ரகொண்டா (60 மெகாவாட்) நீர்மின் திட்டம் பலிமேலா மண் அணையின் அடிப்பகுதியில் அமைக்கப்பட்டுள்ளது. இது மண் அணையின் குறுக்கே கிடைக்கும் வசதியினைப் பயன்படுத்தத் திட்டமிடப்பட்டுள்ளது.

## நீர்ப்பாசன திறன்
பலிமேலா அனல்மின் நிலையத்திலிருந்து திறந்து விடப்படும் தண்ணீர் ஒடிசாவில் உள்ள சபரியின் துணை நதியான பொட்டேறு பகுதியில் பாசனத்திற்கு பயன்படுத்தப்படுகிறது. தற்சமயம் கோதாவரி வடிநிலத் தேவைக்காகப் பிரதான கோதாவரி ஆற்றில் குறைவான நீர் பயன்பாட்டுக் காலங்களைத் தவிர மற்ற மின் நிலையங்களிலிருந்து திறக்கப்படும் தண்ணீர் நீர்பாசன தேவைகளுக்குப் பயன்படுவதில்லை. உத்தராந்திரா பகுதியானது, சைலேறு ஆற்றுப் படுகையில் உள்ள நீர் சேமிப்புக் கிடங்கிலிருந்து வற்றாத நீர் வழங்கல் மூலம் பெரும் பாசனத் திறனை உருவாக்க முடியும். கிழக்கு கோதாவரி மாவட்டத்தின் நடுப்பகுதி நிலங்கள், சைலேறு நதி நீரை டோங்கராய் நீர்த்தேக்கத்திலிருந்து (310 மீ எம்.எஸ்.எல் ) கிழக்குத் தொடர்ச்சி மலையின் கிழக்கு நோக்கி 35 குகை மூலம் திருப்பி விடுவதன் மூலம் அதிக நீர் விநியோகத்தைப் பெறலாம். இதேபோல், விசாகப்பட்டினம் மாவட்டம், விஜயநகரம் மாவட்டம் மற்றும் சிறீகாகுளம் மாவட்டத்தின் நடுப்பகுதி நிலங்கள்,சைலேறு நதி நீரை குண்டவாடா வெயிலிலிருந்து (மேல் சைலேறு மின் நிலையத்தின் தலைமைப் பணிகள்) கிழக்கு நோக்கி 410 மீ எம்.எஸ்.எல்-ல் 30 அமைப்பதன் மூலம் அதிக நீர் விநியோகத்தைப் பெறலாம். பருவமழை இல்லாத மாதங்களில் போலவரம் நீர்த்தேக்கத்தில் போதுமான அளவு தண்ணீர் இல்லாதபோது, கிழக்கு நோக்கித் திருப்பிய சைலேறு ஆற்றின் நீரை, போலவரம் இடதுகரை கால்வாய்க்கும், விசாகப்பட்டினம் நகரின் தொடர்ச்சியான குடிநீர்த் தேவைக்கும் பயன்படுத்தலாம்.

கீழ் சிலேறு அனல்மின் நிலையத்திலிருந்து திறக்கப்படும் தண்ணீரைப் புவியீர்ப்பு மூலம் 70 கி. மீ. நீளச் சுரங்கப்பாதை அமைத்து ஏலேறு நீர்த்தேக்கத்திற்குத் திருப்பி விடலாம். இதனால் கிழக்கு கோதாவரி மாவட்டத்தில் கூடுதல் பாசனத்தை உருவாக்கலாம். கீழ் சிலேறு மின் நிலையத்தால் வெளியிடப்படும் தண்ணீரின் ஒரு பகுதி, சிலேறு மற்றும் சபரி படுகையில் உள்ள திட்டமிடப்பட்ட கீழ் சிலேறு பாசனத் திட்டத்திற்கும் பயன்படுத்தப்படலாம்.

## மேலும் பார்க்கவும்

* கனிதி சமநிலை நீர்த்தேக்கம்
* ஜலாபுட் அணை

## மேற்கோள்கள்

பகுப்பு:இந்திய ஆறுகள்
பகுப்பு:கிழக்குத் தொடர்ச்சி மலைகள்
பகுப்பு:ஆந்திர ஆறுகள்
பகுப்பு:ஒடிசாவின் ஆறுகள்
மல்லேல தீர்த்தம்

**மல்லேல தீர்த்தம்** (*Mallela Theertham*) என்பது இந்தியாவின் தெலங்காணாவில் உள்ள நாகர்கர்னூலில் உள்ள நல்லமலா வனப்பகுதியில் அமைந்துள்ள ஒரு அருவி ஆகும். நல்லமலா காட்டின் வழியாகக் கிருஷ்ணா ஆறு ஓடுகிறது. இது ஸ்ரீசைலத்திலிருந்து 58 கி. மீ. தொலைவிலும் ஐதராபாத்திலிருந்து 185 கி. மீ. தொலைவிலும் உள்ளது.

## அருவி
அடர்ந்த காடுகளுக்கு நடுவே மல்லேல தீர்த்தம் உள்ளது. இந்த அருவியினை அணுக 350 படிகள் கடந்து நடக்க வேண்டும்.

அக்டோபர் முதல் பிப்ரவரி வரையிலான மாதங்களில் அருவியில் நீர்வரத்து அதிகமாகக் காணப்படும். மார்ச் முதல் சூன் வரை வறண்ட காலம். மீதமுள்ள மாதங்கள் மழைக்காலம் என்பதால் சேறும் சகதியுமான சாலையில் வாகனம் ஓட்டுவது மிகவும் கடினம். இந்த பகுதியிலிருந்து ஒரு சிறிய ஓடையில் தண்ணீர் ஓடிவருகிறது.

அடர்ந்த காட்டுக்குள் பாய்ந்து செல்லும் இந்த ஓடை கிருஷ்ணா ஆற்றில் அச்சம்பேட்டைக்கு அருகில் கலக்கின்றது.

## வரலாறு
பல முனிவர்கள் இங்குச் சிவனை வேண்டித் தவம் செய்ததாகவும், சிவபெருமான் தனது பக்தர்கள் பலருக்கு இங்கு காட்சியளித்ததாகவும் கூறப்படுகிறது.  கோடைக் காலத்தில் தண்ணீர் அருந்த வனப்பகுதியிலிருந்து புலிகள் இங்கு வருவதாக நம்பப்படுகிறது. 

## மேலும் பார்க்கவும்

* இந்தியாவில் உள்ள நீர்வீழ்ச்சிகளின் பட்டியல்

## மேற்கோள்கள்

பகுப்பு:தெலங்காணாவில் உள்ள அருவிகள்
பகுப்பு:Coordinates on Wikidata
பாராகப்பி அருவி

**பாராகப்பி அருவி** (*Paarakaphi waterfalls*) என்பது இந்தியாவின் தெலங்காணா மாநிலத்தின் ஆதிலாபாத் மாவட்டத்தில் உள்ள பல நீர்வீழ்ச்சிகளில் ஒன்றாகும். இது உட்னூருக்கு அருகில் அமைந்துள்ளது. 

## மேற்கோள்கள்

பகுப்பு:தெலங்காணாவில் உள்ள அருவிகள்
சவதுலா குண்டம் அருவி

**சவதுலா குண்டம் அருவி** (*Savatula Gundam Waterfalls*) என்பது இந்தியாவின் தெலுங்கானா மாநிலத்தில் உள்ள கோமரம் பீம் மாவட்டத்தில் உள்ள பல நீர்வீழ்ச்சிகளில் ஒன்றாகும். இது கோமாரம் பீமிலிருந்து 30 கி. மீ. தொலைவிலும் ஐதராபாத்திலிருந்து 350 கி. மீ. தொலைவிலும் உள்ளது. இந்த அருவி 150 மீட்டர் உயரமுடையது. இந்த அருவியினை அடைய வனத்தில் வாகன நிறுத்தத்திலிருந்து 2 கி. மீ. தூரம் நடந்து செல்லவேண்டும்.

## மேற்கோள்கள்

## வெளி இணைப்புகள்
*

பகுப்பு:தெலங்காணாவில் உள்ள அருவிகள்
மலேசியாவின் நீதித்துறை

**மலேசியாவின் நீதித்துறை** (ஆங்கிலம்: *Judiciary of Malaysia*; மலாய்: *Sistem Kehakiman Malaysia*;) என்பது மலேசியாவில் நீதித்துறைச் செயல்பாட்டின் அமைப்பு முறையாகும். மலேசியாவின் கூட்டாட்சி அரசியலமைப்பு முறைமையைப் பெரும்பாலும் மையப் படுத்தப்படுத்தி 'மலேசியாவின் நீதித்துறை இயங்குகிறது. 

இருப்பினும் மலேசிய நீதித்துறையில் ஆங்கில பொதுச் சட்டம் (*English Common Law*) மற்றும் இஸ்லாமியச் சட்டம் (*Islamic Jurisprudence*) ஆகிய இரு சட்டங்களின் தாக்கங்களும் மிகுதியாய் உள்ளன.

## நீதித் துறை அமைப்பு

மலேசியாவின் நீதித் துறையில், பொதுவாக இரண்டு வகையான நீதிப் பிரிவுகள் உள்ளன. *கிரிமினல் விசாரணை* *(Criminal Trial)* எனும் *குற்ற விசாரணை*. அடுத்தது *சிவில் விசாரணை* *(Civil Trial)* எனும் *உரிமையியல் நீதிமன்ற விசாரணை* என இருவகை விசாரணைகள்.

### மலேசிய நீதிமன்றங்களின் படிநிலை அமைப்பு

மாஜிஸ்திரேட் குற்றவியல் நீதிமன்றம் (*Magistrates' Court*) 

குற்றவியல் அமர்வு நீதிமன்றம் (*Sessions Court*) 

உயர் நீதிமன்றம் (*High Court*)

மேல்முறையீட்டு நீதிமன்றம் (*Court of Appeal*)

உச்ச நீதிமன்றம் (*Federal Court*)

### நீதிமன்றங்களின் அதிகார வரம்பு

*சிவில்* அல்லது *கிரிமினல்* நீதிமன்றங்களின் அதிகார வரம்பு *துணை மலேசிய நீதிமன்றங்கள் சட்டம் 1948* (*Subordinate Courts Act 1948*) மற்றும் *மலேசிய நீதிமன்றங்கள் நீதித்துறை சட்டம் 1964* (*Courts of Judicature Act 1964*) ஆகியவற்றுக்குள் அடங்கி உள்ளது.

மலேசிய அரசியலமைப்பின் 121-ஆவது பிரிவு, மலாயாவில் உள்ள உயர்நீதிமன்றம் மற்றும் சபா மற்றும் சரவாக்கில் உள்ள உயர்நீதிமன்றம் ஆகிய இரண்டு உயர் நீதிமன்றங்களையும் ஓர் ஒருங்கிணைந்த அதிகார வரம்பிற்குள் கொண்டு வருகிறது. இதனால், தீபகற்ப மலேசியாவிற்கும்; கிழக்கு மலேசியாவிற்கும் இரண்டு தனித்தனி உள்ளூர் அதிகார வரம்புகள் உள்ளன.

### நீதித்துறைப் பதவிகள்

மலேசியாவின் நீதித்துறையில் மிக உயர்ந்த பதவி மலேசிய உச்ச நீதிமன்றத்தின் தலைமை நீதிபதி *(Chief Justice of the Federal Court of Malaysia)* ஆகும். மலேசியாவின் தலைமை நீதிபதி *(Chief Justice of Malaysia)* என்றும் அழைக்கப் படுகிறது.

இதைத் தொடர்ந்து மேல்முறையீட்டு நீதிமன்றத்தின் தலைவர் *(President of the Court of Appeal)*; மலாயாவின் தலைமை நீதிபதி *(Chief Judge of Malaya)*; மற்றும் தலைமை நீதிபதி சபா சரவாக் *(Chief Judge of Sabah and Sarawak)*.

### நீதிமன்றங்களின் படிநிலை

உயர் நீதிமன்றம், மேல்முறையீட்டு நீதிமன்றம் மற்றும் பெடரல் நீதிமன்றம் ஆகியவை நீதிமன்றங்களில் உயர்வானவையாக கருதப் படுகின்றன. 

அதே சமயத்தில் மாஜிஸ்திரேட் நீதிமன்றங்கள்; அமர்வு நீதிமன்றங்கள்; ஆகிய இரண்டு நீதிமன்றங்களும் அடுத்த நிலை துணை நீதிமன்றங்களாக வகைப் படுத்தப் படுகின்றன.

### தற்போதைய நீதிபதிகள்

மலேசிய உச்ச நீதிமன்றம் *(Chief Justice of the Federal Court of Malaysia)* தற்போதைய தலைமை நீதிபதி துன் துங்கு மைமுன் துவான் மாட். 

மலேசிய மேல்முறையீட்டு நீதிமன்றம் *(President of the Court of Appeal)* தற்போதைய தலைவர் டத்தோ ரோகானா யூசுப்.

மலாயாவின் தலைமை நீதிபதி *(Chief Judge of Malaya)* டான் ஸ்ரீ டத்தோஸ்ரீ அசாகார் முகமது. 

சபா மற்றும் சரவாக்கின் தலைமை நீதிபதி *(Chief Judge of Sabah and Sarawak)* டத்தோ அபாங் இசுகந்தர் அபாங் அசிம்.

2003-ஆம் ஆண்டு முதல், மலேசியாவின் இரண்டு முதன்மை உயர் நீதிமன்றங்களான மலேசிய உச்ச நீதிமன்றமும் மற்றும் மலேசிய மேல்முறையீட்டு நீதிமன்றமும்; புத்ராஜாயாவில் உள்ள மலேசிய நீதி அரண்மனையில் *(Palace of Justice)* அமைந்துள்ளன.

## மேற்கோள்கள்

பகுப்பு:மலேசியா
பகுப்பு:மலேசியாவின் நீதித்துறை
காயத்ரி அருவி

**காயத்ரி அருவி** (*Gayatri Waterfalls*) என்பது குண்டாலா அருவி மற்றும் போச்சேரா அருவிகளுடன் தெலங்காணா மாநிலத்தில் ஆதிலாபாத்தைச் சுற்றியுள்ள பல அருவிகளில் ஒன்றாகும். வெப்பமண்டல காடுகளுக்குள் தொலைதூர இடத்தில் இந்த அருவி அமைந்துள்ளது. இந்த அருவி ஆதிலாபாத் மாவட்டத்தின் நெரெடிகொண்டாவுக்கு அருகிலுள்ள தர்னம் குர்த் என்ற இடத்திலிருந்து 5 கி. மீ. தொலைவிலும் ஐதராபாத்திலிருந்து 270 கி. மி. தொலைவிலும் அமைந்துள்ளது.

## அருகிலுள்ள அருவி
* குன்டாலா அருவி 19 கி. மீ. 

## அருகிலுள்ள தொடருந்து நிலையம்
* ஆதிலாபாத் தொடருந்து நிலையம், 59 கி. மி.

## மேற்கோள்கள்

பகுப்பு:ஆதிலாபாத் மாவட்டம்
பகுப்பு:தெலங்காணாவில் உள்ள அருவிகள்
பகுப்பு:Coordinates on Wikidata
இந்திராயணி ஆறு

**இந்திராயணி** **ஆறு** (*Indrayani River*) இந்தியாவின் மகாராட்டிராவின் சகாயாத்ரி மலைகளில் உள்ள ஒரு மலைப்பகுதியான லோனாவ்லாவிற்கு அருகிலுள்ள குர்வண்டே கிராமத்தில் உருவாகிறது. மழையின் காரணமாக நீர்வரத்து அதிகரிக்கும் போது, இங்கிருந்து கிழக்கு நோக்கிப் பாய்ந்து, தேகு மற்றும் ஆளந்தி ஆகிய இந்து புனித யாத்திரை மையங்கள் வழியாகப் பீமா ஆற்றினை அடைகிறது. இது பெரும்பாலும் புனே நகரின் வடக்குப் பகுதியில் செல்கிறது. இது ஒரு புனித நதியாகப் போற்றப்படுகிறது. சாந்த் துக்காராம் மற்றும் தியானேஷ்வர் போன்ற மதப் பிரமுகர்களுடன் தொடர்புடையது.

கம்ஷெட்டில் இந்திராயணி மீது வால்வான் அணை என்ற நீர்மின் அணை கட்டப்பட்டுள்ளது.

## மேற்கோள்கள்

பகுப்பு:மகாராட்டிர ஆறுகள்
பகுப்பு:புனே மாவட்டம்
வால்வான் அணை

**வால்வான் அணை** (*Walwan Dam*) என்பது இந்தியாவின் மகாராட்டிரா மாநிலத்தின் புனே மாவட்டத்தில் உள்ள லோணாவ்ளாவிற்கு அருகில் உள்ள இந்திராயணி ஆற்றின் மீது கட்டப்பட்டுள்ள ஈர்ப்பு அணையாகும். இது அருகிலுள்ள கோபோலி மின் உற்பத்தி நிலையம் மற்றும் லோணாவ்ளா, கண்டாலா மற்றும் அண்டை கிராமங்களில் வசிப்பவர்களுக்குத்  தண்ணீர் தேவையினைப் பூர்த்தி செய்கிறது.

## விவரம்
அடித்தளத்திற்கு அணையின் மிகக் குறைந்த உயரம்   ஆகும். நீளம்  ஆகும். அணையின் பரப்பளவு . மொத்த சேமிப்பு திறன் .

## பயன்பாடு
* இந்த அணை நீர்மின்சாரம் உற்பத்திக்காக கட்டப்பட்டது.

## மேற்கோள்கள்

பகுப்பு:Coordinates on Wikidata
பகுப்பு:புனே மாவட்டத்திலுள்ள அணைகள்
விவிலிய கோபுரம்

thumb| இரவின் ஒளியில் விவிலிய கோபுரம்.
**விவிலிய கோபுரம்** (*Bible Tower*) என்பது இந்தியாவின் கேரளாவின் திருச்சூரில் அமைந்துள்ளது. இது சனவரி 7, 2007 அன்று பொதுமக்கள் பயன்பாட்டிற்காகத் திறக்கப்பட்டது. இந்த கோபுரம் இந்தியா மற்றும் ஆசியாவிலேயே மிக உயரமான தேவாலய கோபுரம் ஆகும். கேரளா முழுவதிலும் உள்ள மிக உயரமான கட்டிடம் இதுவாகும். 79 மீட்டர் (260 அடி) உயரமுடைய கோபுரம் 42.5 மீட்டர் (140 அடி) உயரம் கொண்ட இரண்டு கோபுரங்களுக்குப் பின்னால் அமைக்கப்பட்டுள்ளது.

## மேற்கோள்கள்

## வெளி இணைப்புகள்

* பைபிள் டவரின் அதிகாரப்பூர்வ இணையதளம்
* சுற்றுலா இடங்கள், திருச்சூர்
பகுப்பு:இந்தியாவில் கோபுரங்கள்
பகுப்பு:திருச்சூர் மாவட்டம்
வள்ளத்தோள் அருங்காட்சியகம்

**வள்ளத்தோல் அருங்காட்சியகம்** (*Vallathol Museum*) என்பது மலையாள மொழி கவிஞரும் கேரள கலாமண்டலத்தை நிறுவியவருமான வள்ளத்தோள் நாராயண மேனனுக்கு அர்ப்பணிக்கப்பட்ட அருங்காட்சியகம் ஆகும். இது திருச்சூர் மாவட்டம் செருத்துருத்தியில் உள்ள வள்ளத்தோல் நகரில் பாரதப்புழா ஆற்றின் கரையில் கட்டப்பட்டுள்ளது. இந்த அருங்காட்சியகத்தில் வள்ளத்தோல் நாராயண மேனனின் படைப்புகள், கலாச்சார பங்களிப்புகள், சாதனைகள், எழுத்துக்கள் மற்றும் படங்கள் காட்சிப்படுத்தப்பட்டுள்ளன. இந்த அருங்காட்சியகம் முன்பு வள்ளத்தோள் நாராயண மேனனின் இல்லமாக இருந்தது.

## மேற்கோள்கள்

பகுப்பு:திருச்சூர் மாவட்டம்
பகுப்பு:இந்திய அருங்காட்சியகங்கள்
பகுப்பு:கேரள அருங்காட்சியகங்கள்
குருவாயூர் தேவசுவம் அருங்காட்சியகம்

**குருவாயூர் தேவசுவம் அருங்காட்சியகம்** (*Devaswom Museum*) என்பது கேரளாவின் திருச்சூர் மாவட்டத்தில் உள்ள குருவாயூரில் அமைந்துள்ள ஒரு அருங்காட்சியகம் ஆகும். இதில் குருவாயூர் குருவாயூரப்பன் கோயிலுக்குப் பக்தர்கள் காணிக்கையாக வழங்கும் அரிய பொருட்களைக் காட்சிப்படுத்தப்பட்டுள்ளது. இந்த அருங்காட்சியகத்தில் கோயில் பொருட்கள், பழங்கால பொருட்கள், இசைக்கருவிகள், சுவரோவியங்கள், கிருஷ்ணநாட்டம் மற்றும் கதகளி போன்ற நாட்டுப்புறக் கலைகளில் பயன்படுத்தப்படும் அலங்காரங்கள், குருவாயூர் கேசவனின் (யானை) பற்கள் ஆகியவை காட்சிக்கு வைக்கப்பட்டுள்ளன.

## மேற்கோள்கள்

பகுப்பு:குருவாயூர்
பகுப்பு:திருச்சூர் மாவட்டம்
பகுப்பு:கேரள அருங்காட்சியகங்கள்
மாத்தூர் சிவன் கோயில்

**மாத்தூர் சிவன் கோயில்** (*Mathur Shiva Temple*) என்பது இந்தியாவின் திருச்சூர் மாவட்டத்தில் உள்ள குன்னங்குளத்தில் அமைந்துள்ள ஒரு இந்துக் கோயிலாகும்.

இங்குள்ளசிவலிங்கமானது *ருத்ராக்ஷசிலா* என்று நம்பப்படுகிறது. இது ஒழுங்கற்ற வடிவத்துடன், சிவப்பு நிறத்துடன், மனித சிற்பியால் தீண்டப்படாததும் ஆகும். கோயிலின் முதன்மைக் கடவுள் மேற்கு நோக்கி பிரதான சன்னதியில் அமைந்துள்ள சிவன். இதே சன்னதியில் பார்வதி கிழக்கு நோக்கியும் அமர்ந்துள்ளார். நாட்டுப்புறக் கதைகளின்படி, முனிவர் பரசுராமர் இந்த சிலையை நிறுவினார். கேரளாவில் உள்ள 108 பிரசித்தி பெற்ற சிவன் கோவில்களில் இந்த கோவிலும் ஒன்றாகும்.

## மேலும் பார்க்கவும்
* 108 சிவ ஆலயங்கள்
* கேரளாவில் உள்ள இந்து கோவில்கள்

## கோவில் புகைப்படங்கள்

படிமம்:Pannithadam Mathoor Siva Temple.jpg|நலம்பலம்
படிமம்:Mathoor Temple.jpg|கருவறை
படிமம்:Mathoor-3.jpg|பார்வதி நடை
படிமம்:Pannithadam Mathoor Temple.jpg|கோவில் மற்றும் மண்டபம்



## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
குறும்பாலக்கோட்டை

thumb
**குறும்பாலக்கோட்டை** (மலையாளம் : കുറുമ്പാലക്കോട്ട; ஆங்கிலம்: *Kurumbalakotta*) என்பது கேரளாவின் வயநாடு மாவட்டத்தில் உள்ள கல்பற்றாவிற்கு மேற்கே 20 கி.மீ. தொலைவில் உள்ள ஒரு மலையாகும். கேரளாவில் உள்ள ஒரு ஒற்றைப்பாறை மலை இதுவாகும். இது கடல் மட்டத்திற்கு மேல் 991 மீ (3251.31234 அடி) உயரமுடையது. இது வயநாட்டின் மையத்திலும், தக்காணப் பீடபூமியின் ஒரு பகுதியிலும், மேற்குத் தொடர்ச்சி மலைகள் மற்றும் கிழக்கு தொடர்ச்சி மலைகளின் சங்கமத்திலும் அமைந்துள்ளது. மலை உச்சியிலிருந்து வயநாடு பீடபூமியின் முழு காட்சியையும் காணலாம். இந்த மலையைச் சுற்றியுள்ள மலைகள் மற்றும் பள்ளத்தாக்குகள் மூடுபனியால் சூழப்பட்டுக் காணப்படுவதால் மலையேறுபவர்களுக்கு இனிமையான சூழ்நிலையை அளிக்கிறது.

இந்த மலையானது வயநாடு மாவட்டத்தில் உள்ள வைத்திரி வட்டத்தில் உள்ள கொட்டத்தாரா ஊராட்சியில் அமைந்துள்ளது. வெண்ணியோடு இதன் அருகில் உள்ள சிறிய நகரம் ஆகும். சுற்றுலாப் பயணிகள் கல்பெட்டாவிலிருந்து கம்பளக்காடு சந்திப்பு வழியாகச் சாலை மார்க்கமாக செல்லலாம்.

## மேற்கோள்கள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
முந்தரி பர்பி

**முந்தரி பர்பி** (*Kaju katli*) அதாவது "காஜூ கத்லி"), காஜு பர்பி என்றும் அழைக்கப்படுகிறது. இது பர்பி போன்ற ஒரு இந்திய இனிப்பு ஆகும். *கஜு* என்றால் முந்திரி என்றும்  பர்பி என்பது பெரும்பாலும் சர்க்கரை மற்றும் பிற பொருட்களுடன் (உலர்ந்த பழங்கள் மற்றும் லேசான மசாலாப் பொருட்கள்) சேர்ந்த பாலை சூடாக்குவதன் மூலம் கெட்டியாக்கித் தயாரிக்கப்படுவது. *கேசர் காஜு கத்லி* என்பது குங்குமப்பூ சேர்க்கப்பட்ட முந்திரி பர்பி ஆகும்.

## செய்முறை
காஜூ கத்லி தயார் செய்ய முந்திரிப்பருப்பானது கணிசமான நேரம் (பொதுவாக இரவு முழுவதும்) தண்ணீரில் ஊறவைத்து அரைக்கப்படுகிறது. சர்க்கரைக் கரைசல் நூல் பதம் வரும் வரை இளம் சூட்டில் கொதிக்கவைக்கவேண்டும். இதனுடன் அரைக்கப்பட்ட முந்திரி, நெய், குங்குமப்பூ  மற்றும் உலர்ந்த பழங்களும் சேர்க்கப்படுகிறது. பசை போன்ற இந்த கலவையினை ஒரு தட்டையான பாத்திரத்தில் பரப்பி சாய் சதுர துண்டுகளாக வெட்டப்படுகிறது. துண்டுகள் பொதுவாக உண்ணக்கூடிய வெள்ளிப் படலத்தால் அலங்கரிக்கப்படுகின்றன. இவ்வாறு தயார் செய்யப்பட்ட காஜூ கத்லி இனிப்பு பொதுவாக வெள்ளை அல்லது மஞ்சள் நிறத்தில் பயன்படுத்தப்படும் பொருட்கள் மற்றும் பொருட்களின் விகிதாச்சாரத்தைப் பொறுத்துக் காணப்படும். காஜூ கத்லி பாரம்பரியமாகத் தீபாவளியின் போது உண்ணப்படுகிறது.

சாதாரண பர்பிகளுடன் ஒப்பிடும்போது முந்திரி பர்பி சற்றே விலை கூடுதலான சிற்றுண்டி. எனினும் பண்டிகை காலம் திருமண விழாக்களில் தவறாமல் இடம்பெறும்.

## வரலாறு மற்றும் கலாச்சார முக்கியத்துவம்
காஜு கட்லி / காஜு பர்ஃபி இந்தியாவில் நீண்ட வரலாற்றைக் கொண்டுள்ளது, இது முகலாய காலத்தைச் சேர்ந்தது. காஜு பர்ஃபிக்கான செய்முறையை முதன்முதலில் இந்தியாவிற்கு பாசீகர்கள் அறிமுகப்படுத்தியதாக நம்பப்படுகிறது, அவர்கள் பாரசீக இனிப்புகளை உருவாக்கும் நுட்பத்தை முகலாய அரசவைகளுக்கு கொண்டு வந்தனர். முகலாய பேரரசர்கள் இனிப்புகளை விரும்பினர். மேலும் காஜு பர்ஃபி விரைவில் அவர்களின் அரசவைகளில் பிரபலமான இனிப்பு வகையாக மாறியது. காலப்போக்கில், காஜு பர்ஃபிக்கான செய்முறை இந்தியா முழுவதும் பரவி, நாடு முழுவதும் பிரியமான இனிப்பாக மாறியது.

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:இந்திய உணவுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சேனா ஜிலி

**சேனா ஜிலி** (ஒடியா: ଛେନାଝିଲି; ஆங்கிலம்:*Chhena jhili*) என்பது இந்தியாவின் ஒடிசா மாநில உணவு வகைகளில் பிரபலமான இனிப்பு ஆகும். இதன் பிறப்பிடம் பூரி மாவட்டத்தில் உள்ள நிமபதா ஆகும். இது வறுத்த பாலாடைக்கட்டி மற்றும் சர்க்கரை பாகில் தயாரிக்கப்படுகிறது.

இந்த இனிப்பைத் தயாரிக்கத் தொடங்கியவர் நிமாபராவின் சியாம் சுந்தர்பூர் கிராமத்தைச் சேர்ந்த ஆர்தா சாஹூ என்பவர்.

## தேவையானப் பொருட்கள்

* இந்தியப் பாலாடைக்கட்டி - 400 கிராம்
* சர்க்கரை - 2 கோப்பை
* கோதுமை மாவு - 2 தேக்கரண்டி
* ஏலக்காய்த் தூள் - ½ தேக்கரண்டி
* சுத்தமான நெய் - 500 மி.லி

இவை பொதுவாக நன்கு அறியப்பட்ட பொருட்கள். ஆனால் இந்த உணவு தயாரிக்கும் செய்முறை குடும்ப இரகசியமாக மறைந்த ஆர்தா சாஹூவின் வாரிசுகளால் பராமரிக்கப்படுகிறது.

பொதுவாகச் சிறிய உருண்டைகளாக உருட்டப்பட்ட பாலாடைக்கட்டிகளை நன்கு பொரித்து எடுத்து, ஏலக்காயுடன் கொதிக்கவைக்கப்பட்ட சர்க்கரைப் பாகில் ஊறவைத்துத் தயாரிக்கப்படுகிறது.

## மேற்கோள்கள்

பகுப்பு:புரி மாவட்டம்
பகுப்பு:ஒடியா உணவுகள்
பகுப்பு:இந்திய இனிப்பு உணவுகள்
சந்திரகாந்தி

**சந்திரகாந்தி** (*Chandrakanti*) என்பது பாசிப்பயறு மற்றும் அரிசி மாவிலிருந்து தயாரிக்கப்படும் இனிப்பு ஆகும். இரண்டு மாவுகளையும் பிசைந்து எண்ணெயில் நன்கு வறுத்து இதை தயார் செய்கின்றனர். சந்திரகாந்தி கிழக்கு இந்தியாவின் கடலோர ஒடிசா பகுதியில் தோன்றிய ஓர் இனிப்பாகும்.

## தேவையான பொருட்கள்

* பச்சைப்பயறு
* சர்க்கரை
* அரிசி
* பசுவின் நெய்
* உப்பு
* எண்ணெய் (வறுக்க)

## செய்முறை
சந்திரகாந்தி இனிப்பினைத் தயார் செய்ய பாசிப்பருப்பு மற்றும் அரிசியை 1 மணி நேரம் தண்ணீரில் ஊற வைக்கவேண்டும். பின்னர் பாசிப்பருப்பு மற்றும் அரிசியை சுத்தமாக கழுவி சிறிது தண்ணீர் விட்டு அரைக்கவேண்டும். பாசிப்பருப்பின் மாவுக்கு சமமான அளவில் பாத்திரம் ஒன்றில் சர்க்கரையுடன் தண்ணீரை கொதிக்க வைக்கவும். தண்ணீர்    கொதித்ததும், அரைத்தமாவினை சுவைக்கு ஏற்ப சிறிது உப்புடன் சேர்க்கவும். கலவையின கிளறவேண்டும். தீயைக் குறைத்து கெட்டியாகும் வரை கிளறவும். பதம் வந்தவுடன் (மாவு ஒட்டவில்லை என்றால்) அடுப்பிலிருந்து இறக்கவேண்டும். பின்னர் ஒரு அகலமான தட்டில் நெய் தடவி அதன் மீது வேகவைத்த கலவையை கொட்டவேண்டும். கால் மணி நேரம் கலவை குளிர்ச்சியடைய விடவும். பின்னர் நாம் விரும்பும் வடிவங்களில் துண்டு போட்டு வாணலியில் எண்ணெயைச் சூடாக்கி, வெட்டிய துண்டுகளைச் பொன்னிறமாகும் வரை குறைவான தீயில் வறுத்து எடுக்கவேண்டும்.

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:ஒடியா உணவுகள்
இராமநிலையம்

**இராமநிலையம்** (மலையாளம் :രാമ നിലയം; ஆங்கிலம்:*Ramanilayam*) என்பது இந்தியாவின் கேரளாவின் திருச்சூர் நகரின் மையத்தில் அமைந்துள்ள கேரள அரசுக்குச் சொந்தமான ஒரு விருந்தினர் இல்லமாகும்.

## விளக்கம்
இந்த கட்டிடம் பிரித்தானியாவின் இந்தியப் பேரரசு காலத்தில் கட்டப்பட்டது. விருந்தினர் மாளிகையாக மாற்றப்படுவதற்கு முன்பு, இது ஐக்கிய இராச்சியத்தின் அரசியல் அதிகாரிகளுக்கான இல்லமாக இருந்தது. விருந்தினர் மாளிகையில் மூன்று தொகுதிகளில் 30 அறைகளும், இரண்டு சிறப்பு விருந்தினர் அறைகளும் உள்ளன. அறை ஒதுக்கீட்டில் அரசியல்வாதிகள் மற்றும் அதிகாரிகள் அதிக முன்னுரிமை பெறுகின்றனர். மேலும் இங்கு 40 அறைகளைக் கட்ட கேரள அரசு திட்டமிட்டுள்ளது. கேரள சுற்றுலா வளர்ச்சிக் கழகம் இதனை நிர்வகிக்கிறது. அரசு விருந்தினர் மாளிகை என்பதால், கேரள அரசியல் வரலாற்றில் பல முக்கிய நிகழ்வுகளுக்குச் சாட்சியாக உள்ளது.

## மேலும் பார்க்கவும்

* திருச்சூர் மாவட்டம்

## மேற்கோள்கள்

பகுப்பு:கேரளத்தில் சுற்றுலாத் துறை
போச்சேரா அருவி

**போச்சேரா அருவி** (*Pochera Falls*) என்பது இந்தியாவில் தெலங்காணா மாநிலத்தில் உள்ள ஒரு அருவியாகும். 

## அமைவிடம்
போச்சேரா அருவி தெலங்காணா மாநிலம் ஆதிலாபாத்திலிருந்து 47 கி. மீ. தொலைவிலும், நிர்மலிலிருந்து 37 கி. மி. தொலைவிலும் போத்திலிருந்து 7 கி. மீ. தொலைவிலும் அமைந்துள்ளது. போச்சேரா அருவி சமீபத்தில் அறியப்பட்ட அருவியாகும். அடர்ந்த காடுகளுக்கு நடுவே இந்த நீர்வீழ்ச்சி அமைந்துள்ளது.

## கண்ணோட்டம்
போச்சேரா நீர்வீழ்ச்சி சுமார் 20 மீட்டர் உயரத்திலிருந்து விழும் அருவியாகும். சிறிய வகை அருவியாக இது வகைப்படுத்தப்படுகிறது.  நீர்வீழ்ச்சிக்கான நீர் கோதாவரி ஆறு சக்யாத்ரி மலைத் தொடரில் பாயும் போது சிறிய நீரினால் ஏற்படும் ஓடையினால் தோன்றியதாகும்.

## மேற்கோள்புகள்

## வெளி இணைப்புகள்

* https://web.archive.org/web/20140417215255/http://www.mancherialcity.com/temples_tourism/pochera_waterfalls.html புகைப்படங்கள்
* ஹைதராபாத்தில் இருந்து போச்சேரா நீர்வீழ்ச்சிக்கு செல்லும் பாதை

பகுப்பு:தெலங்காணாவில் உள்ள அருவிகள்
தளிபேரு ஆறு

**தளிபேரு ஆறு** (*Taliperu River*) என்பது இந்தியாவின் சத்தீசுகரின் பிஜப்பூர் மாவட்டத்தில் உருவாகும் கோதாவரி ஆற்றின் ஒரு துணை ஆறு ஆகும். இது கோதாவரி ஆற்றின் இடது கரை துணை ஆறாகும். தளிபேரு தெலங்காணா கம்மம் மாவட்டத்தில் செர்லா அருகே அமைந்துள்ள சங்கமத்தின் வழியாக வடிகாலாகச் செல்கிறது.

இந்த பகுதியில் உருவாக்கப்பட்ட விரிவான கால்வாய் அமைப்புகள் மூலம் இந்த நதியில் வரும் நீர் விவசாய நோக்கங்களுக்காகப் பயன்படுத்தப்படுகிறது. இதற்காக ஆற்றில் **தளிப்பேறு திட்டம்** எனப்படும் அணை கட்டப்பட்டுள்ளது. தெலங்காணா மாநிலம் கம்மம் மாவட்டத்தில் உள்ள செர்லா கிராமம் மற்றும் மண்டலம் ஆகிய இடங்களில் அமைந்துள்ள நடுத்தர நீர்ப்பாசனத் திட்டம், தளிபேரு நீர்த்தேக்கம் என்று அழைக்கப்படுகிறது. இத்திட்டம் சுமார் 5.0 டிஎம்சி தண்ணீரைப் பயன்படுத்துகிறது. கம்மம் மாவட்டத்தில் உள்ள சேரலா மற்றும் தும்முகுடேம் மண்டலங்களில் சுமார் 24500 ஏக்கர் ஆயக்கட்டு இதன் மூலம் பாசனவசதியினைப் பெறுகின்றது.

## மேற்கோள்கள்

பகுப்பு:இந்திய ஆறுகள்
பகுப்பு:தெலங்காணா
பகுப்பு:சத்தீசுகரின் ஆறுகள்
பீனைல் பாதரசநைட்ரேட்டு

**பீனைல் பாதரசநைட்ரேட்டு** (*Phenylmercuric nitrate*) C6H5HgNO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சக்திவாய்ந்த கிருமி நாசினியாகவும் பூஞ்சை எதிர்ப்பு விளைவுகளையும் கொண்ட கரிம பாதரச சேர்மமாக இது பார்க்கப்படுகிறது. காயங்களை கிருமி நீக்கம் செய்வதற்கான மேற்பூச்சு கரைசலாக இச்சேர்மம் ஒரு காலத்தில் பயன்படுத்தப்பட்டது. ஆனால் அனைத்து கரிமபாதரச சேர்மங்களைப் போலவே இதுவும் மிகவும் நச்சுத்தன்மை வாய்ந்தது என்பதால் குறிப்பாக சிறுநீரகங்களுக்கு ஆகாது என்பதால் மேலும் இந்த பயன்பாடு நிறுத்தப்பட்டது. இருப்பினும், இது இன்னும் குறைந்த செறிவுகளில் கண் சொட்டு மருந்துகளில் ஒரு பாதுகாப்புப் பொருளாகப் பயன்படுத்தப்படுகிறது.  தற்போதைய மருத்துவப் பயன்பாட்டில் மீதமுள்ள சில கரிமப் பாதரச வழித்தோன்றல்களில் இதுவும் ஒன்றாகும்.

## இதையும் காண்க
* பீனைல்மெர்க்குரிக் போரேட்டு

## மேற்கோள்கள்

பகுப்பு:கரிமபாதரச சேர்மங்கள்
பகுப்பு:கிருமி நாசினிகள்
பெரியகுளம் பாலசுப்பிரமணியசுவாமி கோயில்

**பெரியகுளம் பாலசுப்பிரமணியன் சுவாமி கோயில்** தேனி மாவட்டம் பெரியகுளம் வட்டம் பெரியகுளத்தில் வராகநதிக்கரையில் உள்ள ஓர் இந்து சைவக் கோவில் ஆகும்.

இது பரப்பளவில் பெரிய கோவில் ஆகும். இங்கு மூன்று முக்கிய சன்னதிகள் இருக்கின்றன. நடுவில் கம்பீரமாக இருப்பது இராசேந்திரசோழீஸ்வர் சன்னதி. அங்கே சிவபெருமான் லிங்க வடிவில் காட்சி தருகிறார்.  சிவபெருமானுக்கு வலப்புறம் அறம் வளர்த்த நாயகியும் இடப்புறம் வள்ளி தெய்வானையுடன் கூடிய பாலசுப்பிரமணியன் சுவாமியும் வீற்றிருக்கின்றனர். இயற்கைஎழில் மிகுந்த இத்திருத்தலம் அருகிலே ஆண் பெண் மருத மரங்கள் ஒன்றை ஒன்று பார்த்தவாறு எதிர் எதிர் திசையில் இருக்கும். இதன் வயது ஏறத்தாழ ஆயிரம் ஆண்டுகள் ஆகும். இந்த இரண்டு மரங்களுக்கு நடுவேதான் வராக நதி செல்கிறது. காசியைப்போல் இந்த இடத்தையும் புண்ணிய தலமாகக் கருதப்படுகிறது . பெரியகுளம் புதியபேருந்துநிலையத்தில் இருந்து சுமார் 1 கி.மீ. தொலைவில் உள்ளது. இக்கோவிலில் ஒரே நாளில் பல திருமணங்கள் நடைபெறும். அருகில் அழகுநாச்சியம்மன் திருத்தலம் உள்ளது.

பகுப்பு:தேனி மாவட்டத்திலுள்ள முருகன் கோயில்கள்
எம். ஆனந்தன்

**எம். ஆனந்தன்** (*M. Anandan*) என்பவர் இந்திய அரசியல்வாதியும் தமிழக முன்னாள் சட்டமன்ற உறுப்பினரும் ஆவார். இவர் கள்ளக்குறிச்சி மாவட்டம் ஒழுகுடையாம்பட்டினைச் சார்ந்தவர். இவர் தமிழகச் சட்டமன்றத்திற்கு 1957ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டிட்யிட்டு வெற்றிபெற்றார். இத்தேர்தலில் தேர்ந்தெடுக்கப்பட்ட இரண்டு உறுப்பினர்களில் இவரும் ஒருவர்.

## மேற்கோள்கள்

பகுப்பு:கள்ளக்குறிச்சி மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
கே. குப்புசாமி

**கு. குப்புசாமி** (*K. Kuppuswamy*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1980 மற்றும் 1984 தேர்தல்களில் ஒட்டன்சத்திரம் தொகுதியிலிருந்து அண்ணா திராவிட முன்னேற்றக் கழக வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## விருதுகள்

; தேசிய திரைப்பட விருதுகள்

திரைப்படத் தயாரிப்பாளர் விருது

* 1961 : மலையாளத்தில் மூன்றாவது சிறந்த திரைப்படத்திற்கான தகுதிச் சான்றிதழ் - *சபரிமலை அய்யப்பன்* 

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:திண்டுக்கல் மாவட்ட மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
சிவானா ஆறு

**சிவானா ஆறு** (*Shivana River*) என்பது இந்தியாவின் மகராட்டிரா மாநிலத்தில் ஓடும் கோதாவரி ஆற்றின் முக்கியமான துணை ஆறாகும். இது முழுக்க முழுக்க அவுரங்காபாத் மாவட்டத்தில் ஓடுகிறது. மகாராட்டிரா மாநிலத்தின் கன்னாட் வட்டத்தில் இந்த ஆறு தோன்றுகிறது. அஜந்தா மலைகளின் தென்மேற்கு சரிவில் தோன்றும் இந்த ஆறுடன் மற்றொரு பெரிய துணை ஆறானபூர்ணாவும் தோன்றுகிறது.

## தோற்றம்
அஜந்தா மலைகளின் தெற்கு சரிவுகளின் கௌதாலா வனவிலங்கு சரணாலயத்திலிருந்து  வெளியேறும் நீரோடைகளே இந்த ஆறாகத் தோன்றுகிறது.

## ஆற்றோட்டம்
சிவானா ஆறு தோன்றும் இடத்திலிருந்து தென்கிழக்கில் கன்னட் நகரம் வரை குறுகிய ஆறாகப் பாய்கிறது. இங்கு ஆற்றின் குறுக்கே அம்பாடி அணை கட்டப்பட்டுள்ளது. இதன் மூலம் தேக்கிவைக்கப்பட்ட நீரானது மனித நுகர்வுக்குப் பயன்படுகிறது. மேலும் இந்த நீர்த் தேக்கத்தில் பல்வேறு வகையான மீன்கள் நிறைந்து காணப்படுகிறது.  கன்னடத்திலிருந்து, இந்த நதி தென்கிழக்கு திசையில் ஓடுகிறது. சிவனா தக்லி அணை எனப்படும் மற்றொரு அணையும் இதன் பாதையில் கட்டப்பட்டுள்ளது. ஜம்பர்கேடாவை அடைந்ததும், இந்த ஆறு, தன் போக்கினை மாற்றித் தெற்கு நோக்கிக் கேட் பிம்பால்கான் நோக்கிப் பாய்கிறது. இங்கு இது தென்கிழக்கு திசையில் போக்கை மீண்டும் தொடர்கிறது. கோதாவரி ஆற்றின் மீது கட்டப்பட்ட ஜெயக்வாடி அணையினால் உருவாக்கப்பட்ட நாத்சாகர் நீர்த்தேக்கத்தில் இந்த ஆறு கலக்கின்றது. மண்ட்சூர் மாவட்டம் வழியாகச் செல்லும் இந்த ஆறு மழைக்காலத்தில் பசுபதிநாத் கடவுளின் சிலையைத் தொடும்.

## அணைகள்

* அம்பாதி அணை
* சிவானா தக்லி அணை

## மேற்கோள்கள்

பகுப்பு:மகாராட்டிர ஆறுகள்
பகுப்பு:Coordinates on Wikidata
இந்திய உழவர் உழைப்பாளர் கட்சி

**இந்திய உழவர் உழைப்பாளர் கட்சி** (*Indian Uzhavar Uzhaippalar Katchi*)(இந்திய விவசாயிகள் மற்றும் உழைப்பாளர்கள் கட்சி), என்பது இந்தியாவில் தமிழ்நாடு மாநிலத்தில் உள்ள அரசியல் கட்சிகளுள் ஒன்றாகும். இக்கட்சியினை உழவர் பெருந்தலைவர் C. நாராயணசாமி நாயுடு அவர்கள் நிறுவினார் 

தற்பொழுது வேட்டவலம் மணிகண்டன் மாநில தலைவராகவும் - பொதுச்செயலாளராக  P.Nஇராஜகோபால் கவுண்டர்  மாநில துணைத்தலைவர் N.P வெங்கடகிருஷ்ணன் மற்றும் நிதி காப்பாளர் K. ஹரிகரன் ஆவார்.

## மேற்கோள்கள்

பகுப்பு:தமிழக அரசியல் கட்சிகள்
எழுத்துக் களரி

**எழுத்துக் களரி** (*Ezhuthu Kalari*) என்ற மலையாளச் சொற்றொடர் இந்தியாவின் கேரளாவில் உள்ள பழைய பாரம்பரிய கிராமப்புற பள்ளிகளைக் குறிக்கிறது. இந்த நிறுவனங்களே தொடக்கக் கல்வியைத் தொடங்குவதற்கான முக்கிய மையங்களாகத் திகழ்ந்தன. படித்தல், எழுதுதல், கணக்கிடுதல் போன்ற அடிப்படை அறிவினைப் பெற கடந்த காலத்தில் பெரும்பாலான குழந்தைகள் இந்த மையங்களில் கற்க வேண்டியிருந்தது. எழுத்துப்பள்ளி, ஆசான் களரி, பள்ளிக்கூடம் போன்ற பிற பெயர்களாலும் இது அறியப்பட்டது. எழுத்து களரி என்பது குருகுல பள்ளிக் கல்வியின் பண்டைய மரபுகளிலிருந்து உருவானதாக நம்பப்படுகிறது.. இந்தப் பள்ளிகளின் ஆசிரியர்கள் ஆசான் அல்லது எழுத்து ஆசான் என்ற பெயரால் அழைக்கப்பட்டனர். எழுதுப்பள்ளி என்பது சிறீ புத்தரின் காலத்தில் பள்ளிகள் என்று பொருள் கொண்டிருந்தது. 
## மேற்கோள்கள்

பகுப்பு:கல்வி
பகுப்பு:பள்ளிகள்
பெருந்தலைவர் மக்கள் கட்சி

**பெருந்தலைவர் மக்கள் கட்சி** (*Perunthalaivar Makkal Katchi*) என்பது இந்தியாவின் தமிழ்நாடு மாநிலத்தில் உள்ள ஓர் அரசியல் கட்சியாகும்.

## வரலாறு
தென்தமிழகத்தை  பூர்வீகமாகக் கொண்ட நாடார் சமூகத்தினரால் இந்தக் கட்சி தோற்றுவிக்கப்பட்டது. தன் வாக்கு வங்கியாகத் தமிழ்நாட்டின் தென் பகுதியில் உள்ள நாடார்களை மையமாகக் கொண்டு இக்கட்சி செயல்படுகிறது. கட்சி 2011ஆம் ஆண்டு மார்ச் மாதம் 1ஆம் நாளன்று பா.சிவந்தி ஆதித்தன் அவர்களால் தொடங்கப்பட்டது. 2011ஆம் ஆண்டு நடைபெற்ற தேர்தலில் திராவிட முன்னேற்றக் கழகத்துடன் கூட்டணி அமைத்துத் தேர்தலில் போட்டியிட்டது.

## தேர்தல் வரலாறு

## தேர்தல் கூட்டணி
தமிழகத்தில் ஆளும் திராவிட முன்னேற்றக் கழகம் இவர்களுக்கு ஒரு தொகுதியை 2011ஆம் ஆண்டு தேர்தலில் ஒதுக்கியது. இத்தேர்தலில் என். ஆர். தன்பாலன் பெரம்பலூர் சட்டமன்றத் தொகுதியில் போட்டியிட்டுத் தோல்வியடைந்தார்.

## மேற்கோள்கள்

## வெளி இணைப்புகள்
* '''பெருந்தலைவர் மக்கள் கட்சி''' (PTMK) அதிகாரப்பூர்வ இணையதளம்

பகுப்பு:தமிழக அரசியல் கட்சிகள்
மக்கள் தமிழ்த் தேசம் கட்சி

**மக்கள் தமிழ்த் தேசம் கட்சி** (*Makkal Tamil Desam Katchi*) என்பது இந்திய மாநிலமான, தமிழ்நாட்டில் இருந்த ஓர் அரசியல் கட்சியாகும். 2000 ஆம் ஆண்டு ஆகத்து மாதம் 22-இல் இக்கட்சி நிறுவப்பட்டது. தமிழகத்தில் உள்ள யாதவர் இனக்குழுவினை (கோனார், இடையர், இடையான்) அடிப்படையாக இக்கட்சி கொண்டுள்ளது. தமிழ்நாடு யாதவ மகாசபை இக்கட்சிக்கு ஆதரவு ஆதரவளித்தது. கட்சியின் தலைவராக அனைத்திந்திய அண்ணா திராவிட முன்னேற்றக் கழகத்தின் (அதிமுக) முன்னாள் அமைச்சர் இராஜ கண்ணப்பன் இருந்தார். கட்சி நிறுவப்படுவதற்கு முன்னர் இவர் அதிமுகவிலிருந்து நீக்கப்பட்டார்.

2001 தமிழ்நாடு சட்டமன்றத் தேர்தலுக்கு முன்னதாக மக்கள் தமிழ்த் தேசம், தேசிய ஜனநாயகக் கூட்டணியில் இணைந்தது.

மே 6, 2002 அன்று, இக்கட்சியின் புதுச்சேரி பிரிவு பிரிந்து, இந்திய தேசிய காங்கிரசுடன் இணைந்தது.

2004 ஆம் ஆண்டில் மக்கள் தமிழ்த் தேசம் மக்கள் கூட்டணியில், தமிழ்நாட்டின் மூன்றாவது முன்னணியான ஜனதா தளம் (ஐக்கிய), புதிய தமிழகம் மற்றும் இந்தியாவின் தலித் சிறுத்தைகள் ஆகிய கட்சிகளுடன் இணைந்து தேர்தலில் பங்கெடுத்தது. தமிழகத்தில் பாரதிய ஜனதா கட்சி (பாஜக) தேசிய ஜனநாயகக் கூட்டணியை ஒதுக்கி வைத்துவிட்டு, இதற்குப் பதிலாகத் தேர்தலில் பா.ஜ.க-அதிமுக முன்னணியை ஆரம்பித்துவிட்டதால் இதில் அதிருப்தியடைந்த குழுக்களால் உருவாக்கப்பட்டது மக்கள் கூட்டணி. தொடர் தோல்விகளுக்குப் பின்னர் மக்கள் தமிழ்த்தேசம் கட்சியின் நிறுவனர் கட்சியினை கலைத்துவிட்டு 2019 ஆம் ஆண்டு திராவிட முன்னேற்றக் கழகத்தில் இணைந்தார்.

## மேற்கோள்கள்

பகுப்பு:2000இல் நிறுவப்பட்ட அரசியல் கட்சிகள்
பகுப்பு:தமிழக அரசியல் கட்சிகள்
பகுப்பு:தமிழ்நாட்டில் இல்லாதுபோன அரசியல் கட்சிகள்
கிண்ணத்தப்பம்

**கிண்ணத்தப்பம்** (*Steamed plate cake*) கேரளா மற்றும் தமிழ்நாடு, கன்னியாகுமரி மாவட்டம், திருவிதாங்கோடு ஊர்களில் பரவலாக உட்கொள்ளப்படும் ஒரு பிரபலமான பாரம்பரிய இனிப்பு உணவாகும். இதன் பிறப்பிடம் திருவிதாங்கோடு என்று கூறப்படுகிறது. கிண்ணத்தப்பத்தில் இரண்டு வகைகள் உள்ளன. ஒன்று வெள்ளை நிறமானது, மற்றொன்று கருப்பு நிறமுடையது. வெள்ளை வகை கிண்ணத்துப்பத்தினை சமைப்பது மிகவும் எளிதானது. மேலும் இதனைக் கருப்பு வகையுடன் ஒப்பிடும்போது மிகவும் மென்மையானதாகவும் உள்ளது.

## தேவையான பொருட்கள்
* பச்சை அரிசி ஊறவைத்தது
* கடலைப்பருப்பு (ஊறவைத்து அவித்தது)
* தேங்காய்ப்பால் 
* தேங்காய் துருவியது
* வெல்லம்
* ஏலக்காய் பொடி
* நெய்

## செய்முறை
சுவையான கிண்ணத்தப்பம் தயாரிக்க, முதலில் பாத்திரம் ஒன்றில் தேவையான அளவு வெல்லத்தை எடுத்து இரண்டு குவளைத் தண்ணீர் விட்டுக் கொதிக்க வைக்கவேண்டும். வெல்லம் முழுவதுமாக உருகி கெட்டியாக வரும் வரை கொதிக்கவிடவேண்டும். அதே நேரத்தில் ஊறவைத்த அரிசியை நன்றாக அரைத்து தேங்காய்ப்பால் சேர்த்து மெல்லிய மாவு பதத்திற்குக் கொண்டுவர வேண்டும். மிதமான சூட்டில் இக்கலவையினை தடிமனான வாணலி பாத்திரத்தில் இட்டுக் கிளறி வரவேண்டும். மாவின் அளவு வெப்பத்தினால் அளவு குறைந்து இறுகும்போது காய்ச்சிய வெல்லத்தைச் சேர்த்துக் கிளற வேண்டும். இதனுடன் கடலைப்பருப்பு மற்றும் ஏலக்காய் தூள் சேர்த்துத் தொடர்ந்து கிளற வேண்டும். மாவு பாத்திரத்தில் ஒட்டிக்கொண்டால், நெய் சேர்த்துக் கிளறினால் சரியாகிவிடும். மாவிலிருந்து நெய் பிரிய ஆரம்பிக்கும் போது, இந்தக்  கலவையை நெய் தடவிய பாத்திரம் ஒன்றில் இட்டு அதன் மீது மேல் வறுத்த தேங்காய்த் துருவலைப் பரப்பவேண்டும். அறைவெப்ப நிலையில் சூடு ஆறி குளிரும் முன் துண்டு போட்டால் துண்டின் வடிவம் சரியான வடிவத்தில் வராமல் போக வாய்ப்புகள் உள்ளன. 

## மேலும் பார்க்கவும்

* கலத்தப்பம்

## மேற்கோள்கள்

## வெளி இணைப்புகள்

பகுப்பு:கேரள சமையல்